Gedagte vir die dag: Die olie van God se genade     Foto: pixabay.com Olie vir die lampe (Eksodus 25:6) Ons het almal die olie van God se genade nodig. Ons lampe sal nie daarsonder brand nie. Daar is geen oliebron in onsself nie; daarom moet ons uitgaan en nog gaan kry. Slegs die beste olie was goed genoeg om in God se diens gebruik te word. Net so kan die ware gelowige nie tevrede wees met die nagemaakte genade van dié wat sê ons is van nature goed nie. Nee, ons kry ons olie by die Een wat dit by Getsemane uitgedruk het. God se olie is ware genade. Ons lig is helder. Ons kerke is die Verlosser se kandelaar en hulle sal hope genade nodig hê om in hierdie donker wêreld te skyn. Ons moet bid dat ons altyd genoeg voorraad van God se genade-olie sal hê.